Kanadában a kvalifikáción a 13. időt érte el, de a Monacói Nagydíj futamán elkövetett vétségeiért kapott rajtbüntetése miatt az oroszt a 16. rajthelyre sorolták vissza. Az időmérő után kiderült, hogy Sainz autójában váltót cseréltek, ezért a spanyol pilóta öt rajthelyes büntetést kapott. Ez után ismét egy helyet került előrébb a rajtrácson. A versenyt Fernando Alonso mögött a 12. helyen fejezte be. Az európai nagydíjon, amit Bakuban rendeztek meg a kvalifikáción a 7. időt érte el, de mivel Sergio Pérez balesetet szenvedett a harmadik szabadedzés legvégén, ezért autójában sebességváltót kellett cserélni, így öt rajthelyes büntetést kapott. Ennek a büntetésnek köszönhetően előrébb került egy pozícióval. A második körben Max Verstappen megelőzte őt, ezután Valtteri Bottas és Lewis Hamilton is elment mellette. A 6. körben kiállni kényszerült műszaki hiba miatt. Ausztriában a kvalifikáción a 20. legjobb időt érte el, mielőtt az edzés első szakaszában a rázókövön defektet kapott és eltört a felfüggesztése az autónak. A balesetét követően újra kellett építeni az autót, új kasztnit és sebességváltót kapott, ezért a boxutcából kellett rajtolnia. A rajtot követően egy kör elteltével műszaki hiba miatt ki kellett állni a versenyből.